මියන්මාරයේ පැවති බිම්ස්ටෙක් රාජ්‍ය නායක සමුළුවට සහභාගී වූ ජනාධිපති මහින්ද රාජපක්‍ෂ මහතා එම සමුළුව අතරතුර ඉන්දීය අගමැති මන් මෝහන් සිං සමඟ ඊයේ (04) ද්විපාර්ශ්වික සාකච්ඡා පැවැත්වීය.නේපිටෝ හි මියන්මාර අන්තර්ජාතික සම්මන්ත්‍රණ කේන්ද්‍රයේ පැවති මිත්‍රශීලී හමුවේ දී දෙරටට අන්‍යෝන්‍ය වශයෙන් වැදගත් ක්ෂේත්‍ර රැසක් සම්බන්ධයෙන් රාජ්‍ය නායකයෝ දෙපල සාකච්ඡා කළ අතර උගත් පාඩම් හා ප්‍රතිසන්ධාන කොමිසමේ නිර්දේශ ක්‍රියාත්මක කිරීම සඳහා වන ජාතික ක්‍රියාකාරී සැලැස්මේ ප්‍රගතිය පිළිබඳ ජනාධිපති මහින්ද රාජපක්‍ෂ මහතා ඉන්දිය අගමැතිවරයා දැනුවත් කළේය.රජය සහ උතුරු පළාත් සභාව අතර අන්තර් සහයෝගීතාව පිළිබඳ මන් මෝහන් සිං විමසූ අවස්ථාවේ දී ශ්‍රී ලංකා ජනාධිපතිවරය සඳහන් කළේ, සිය රජය උතුරු පළාත් සභාව සමඟ හැමවිටම සහයෝගයෙන් ක්‍රියා කරන බවයි.දෙරටේ ධීවරයන්ට අදාළ කරුණු පිළිබඳ ද රාජ්‍ය නායකයෝ දෙපළ සාකච්ඡා කළහ.